adekvans
Store norske leksikon,Jus,Formuerett,Erstatningsrett
Adekvans er en betegnelse på regler i erstatningsretten som kan gi grunnlag for at skadevolderens ansvar faller bort.
Det er en betingelse for erstatnings- eller straffeansvar for en skade at det er en kvalifisert (adekvat) årsakssammenheng mellom det forholdet skadevolderen svarer for og skaden. Dersom det ikke foreligger en slik sammenheng, skal skadevolderen frifinnes for ansvaret.Den rettslige vurderingen tar utgangspunkt i om det etter en sakkyndig vurdering var sannsynlig at den skaderisikoen som skadevolderen er ansvarlig for skulle føre til den aktuelle skadefølgen. Selv om det teoretisk sett er en slik mulighet, kan det likevel være at skadevolderen ikke blir ansvarlig for skadefølgen. Dersom et fly skader en strømkabel, må eieren av flyet betale erstatning til eieren av kabelen. Men dersom det oppstår følgeskade hos strømabonnentene på grunn av strømbruddet, kan disse ikke kreve erstatning av flyets eier. Årsakssammenhengen må ikke være så tilfeldig, atypisk og ubestemt at det blir urimelig å pålegge erstatningsansvar. Les mer i Store norske leksikon erstatning ansvar skyldansvar